ইতিহাসের এক নিষ্ঠুর ক্রান্তিলগ্নে, হিজরী ৫৩৭ সনে গরীব নেওয়াজ হযরত খাজা মুঈন উদ্দিন হাসান চিশতী (রাহমাতুল্লাহি তায়ালা আলাইহি) জগৎ ভূমি রওশন করেন। প্রসিদ্ধ গ্রন্থ খাজিনাতুল আসফিয়া-তে তাঁর জন্ম তারিখ হিজরী ৫৩৭ সনের ১৪ই রজব উল্লেখ করা হয়েছে। জন্ম সময় ছিল রোজ শনিবার সুবেহ সাদেক। প্রখ্যাত ঐতিহাসিক বৃন্দ এ তারিখ নির্ভুল বলে সাব্যস্ত করেছেন। ইমামে মুজতবা অনুসরণ করে হিসাব করা হলেও তাঁর জন্ম সন হিজরী ৫৩৭ সন-ই বের হয়ে আসে।